සීල් මත්ස්‍යයින්ගේ නළලේ සවිකළ සංවේදකයන් මගින් ලෝකයේ අහුමුළුවල ඇති දුරස්ථ දත්ත සොයාගැනීමට විද්‍යාඥයන්ට උපකාරීවන බව ගෝලීය උණුසුම, අයිස් වැස්ම සහ කාලගුණ තත්ත්වය සම්බන්ධ වැදගත් පර්යේෂණයකදී සොයාගෙන ඇත.එම ව්‍යාපෘතිය සඳහා සීල් මසුන් 1000ක් පමණ යොදාගෙන ඇති බවත් 2004 වසරේ සිට අන්තර්ජාතික පර්යේෂකයෝ ඒ සඳහා දත්ත එකතු කළහ.මෙම දත්ත විවිධාකාරයෙන් උපයෝගී කරගෙන ග්ලැසියරවල චලනය හා ප්‍රමාණය නිර්ණය කර ගැනීමටත් ඒවා ලෝකයේ සමුද්‍රයන්හි පවතින ආකාරය සොයාගැනීමටත් යොදාගත් බව මෙම පර්යේෂණයට සම්බන්ධවූ ශාන්ත ඇන්ඩෘ විශ්ව විද්‍යාලයේ මයික් ෆෙඩෙක් ප්‍රංශ ඒ.එෆ්.පී පුවත්සේවයට ප්‍රකාශ කර ඇත.